projecte-aina/catalan_government_crawling huggingface dataset:
Una delegació de l'Agència Catalana del Consum (ACC), encapçalada per la directora, Montserrat Ribera, i el subdirector de Disciplina de Mercat, Albert Melià, es van reunir el passat 24 de maig a Tolouse (França) amb el director de la nova Direccte Occitanie (Direction Régionale des Entreprises, de la Concurrence, de la Consommation, du Travail et de l'Emploi), Christophe Lerouge, en el marc de les reunions anuals de coordinació entre ambdós organismes de consum.
L'ACC, organisme autònom de la Generalitat adscrit al Departament d'Empresa i Coneixement, té assignades totes les competències en matèria de consum a Catalunya.
Per la seva banda, la Direccte Occitanie, que ara aplega la nova regió administrativa de l'Occitanie, creada l'1 de gener del 2016 a partir de la unió de les antigues regions de Languedoc-Roussillon i Midi-Pyrénées, i que comprèn una població de més de 5 milions d'habitants, també té les competències en temes de consum i prevenció del frau.
Per tant, aquestes trobades periòdiques entre l'ACC i la Direccte tenen com a objectiu valorar les actuacions conjuntes que s'han dut a terme en relació amb la protecció dels drets de les persones consumidores, així com facilitar l'intercanvi d'informació relativa a les reclamacions transfrontereres de consum que afecten consumidors i empreses tant de Catalunya com del país veí.
A banda d'això, també permeten traçar les línies directrius, per a ambdues administracions, pel que fa a les properes actuacions inspectores de productes i serveis que es duran a terme conjuntament.
A més, es vol aprofitar la constitució de la nova regió francesa, i les sinèrgies ja existents, per revitalitzar la col·laboració entre l'ACC i els Centres Regionals Tècnics del Consum de la zona, especialment pel que fa al coneixement i la compartició de bones pràctiques en matèria de consum responsable.
L'Agència Catalana del Consum (ACC) participa fins dissabte a FiraGran 2017, el 19è Saló de la Gent Gran de Catalunya, que es fa a les Reials Drassanes de Barcelona.
Es tracta del major punt de trobada de les persones grans actives amb 400 activitats de tota mena i la presència de més de 100 empreses, entitats, organitzacions i institucions que treballen per millorar la qualitat de vida de la gent gran.
Enguany es preveu superar superar l'assistència de 38.000 visitants.
Un any més, des de l'estand de Consum es faran sessions informatives diàries sota el nom de "Consum respon", adreçades a aquest col·lectiu especialment protegit pel Codi de Consum.
En les sessions, es tractaran tots aquells temes que poden afectar directament les persones grans en les seves relacions de consum habituals i rebran consells per fer-ne front: les visites comercials i les vendes a domicili, les revisions del gas o els viatges i les excursions destinats a aquest sector de la població, però també pràctiques comercials més noves com les compres per Internet.
A banda d'aquesta activitat, el responsable de la gestió de la pobresa energètica a l'ACC, Marià Morera, farà una xerrada sobre què cal fer per obtenir els ajuts de les administracions.
L'any passat es van registrar a la demarcació 1.401 consultes, 239 reclamacions i 13 denúncies
La directora de l'Agència Catalana del Consum (ACC), Montserrat Ribera, acompanyada de la delegada del Govern a l'Alt Pirineu i Aran, Rosa Amorós, i del director dels Serveis Territorials d'Empresa i Coneixement a Lleida, Ramon Alturo, ha presentat avui a la Seu d'Urgell els resultats de la Memòria d'Actuacions 2016 de l'ACC a la demarcació de l'Alt Pirineu i Aran.
A l'acte també han assistit el subdirector d'Atenció als Consumidors, Josep Maria Recasens, i el subdirector de Disciplina de Mercat, Albert Melià.
Entre les dades presentades destaca que s'han resolt 100 casos per la via de la mediació de consum, un 8,7% més que l'any anterior.
En aquest sentit, les telecomunicacions i Internet continuen sent el sector que acumula més casos amb un 50% del total.
A continuació hi ha els serveis de subministraments bàsics —aigua, electricitat, gas—, amb el 17%; i altres serveis generals de consum —que inclou lloguer de vehicles en un altre país, serveis turístics contractats, comerç detallista i comerç en línia o Internet, activitats immobiliàries, cursos, esdeveniments esportius i espectacles— amb el 16%.
Els serveis de transport sumen un 10% dels casos resolts de mediació; els béns generals de consum/productes —inclou aliments, begudes, articles de vestir i calçat, articles d'oci (material esportiu, instruments musicals), aparells elèctrics per a la cura personal, joies, plata, rellotges i accessoris i articles per a la cura de nadons— el 3% de les mediacions; els serveis financers el 3%; i els restaurants i allotjaments turístics, l'1%.
Es tracta de pollets per a la decoració de pastissos amb potes de plàstic, la presentació és en una caixa de cartró que contine 40 pollets.
En una etiqueta adhesiva en què consten les següents indicacions: Importat per ANDIEL TRADE, SL.
Inspecció constata que els pollets són de molt mala qualitat, les potes de plàstic del pollet es desprenen amb molta facilitat, generant peces petites amb el consegüent risc d'asfíxia.
Descripció: Peluix amb lluentons "Shimmeez" en un blíster de cartró on es poden llegir les indicacions següents: Distribuït per Beysal Europa, ref. SMZ01002 i codi de barres 603154010026.
Té marcat CE i símbol de restricció d'edat 3+.
Risc: Asfíxia perquè els lluentons es poden desprendre amb facilitat.
Descripció: Mascareta de protecció marca ELITE, tipus FFP3/KN95, model ELITE RESPIRATOR EB09.049.
Risc: Els assaigs del laboratori indiquen que permet una penetració de material filtrant superior al 6%, límit fixat per norma, per la qual cosa no ofereix la protecció mínima exigida a una mascareta de tipus FFP2.
Sí compliria com FFP1, segons el Reglament 2016/425 i UNE EN-149.
Es tracta d'un triangle de presenyalització de avaries.
El producte va envasat en l'interior d'un estoig de plàstic, i en el seu exterior es pot llegir GS-3088 i en una etiqueta adhesiva: Comercial Sur-Star España SL, carrer Canadà 46, Yuncos, Toledo, referència 40202, fabricat a la Xina.
Codi de barres 8435400402024 i marcatge CE.
Els principals incompliments de la norma son:
-No disposa de la corresponent contrasenya d'homologació
- No disposa d'advertències de seguretat ni d'ús
- Ús incorrecte del marcatge Ce
- Ús incorrecte del pictograma de restricció d'edat en les joguines
Els triangles han de ser obligatòriament equips homologats.
La contrasenya d'homologació ha de constar obligatòriament sobre cadascun dels components catadiòptrics i sobre l'estoig de transport.
Obligatòriament ha de portar instruccions i advertències d'ús.
Es tracta de dessuadores amb caputxa i cordons, per a nens compresos entre 7-14 anys fabricades entre els anys 2014 i 2016.
D'acord amb la normativa europea, la roba infantil per edats inferiors a 7 anys i estatura inferior a 134cm, no ha d'incloure cordons en la caputxa o al voltant del cap.
A més, per a edats compreses entre els 7 i 14 anys, nois de fins a 182 cm i noies fins a 176 cm, la longitud màxima del cordó en la caputxa o al voltant del cap no pot superar els 150 mm.
L'empresa ha pres les següents mesures correctores: Des de la setmana 18 d'enguany, l'estoc que hi havia al nostre magatzem de Recanvis a Yamaha Europa ha estat rebutjat.
Han parar-se les vendes immediatament i rebutjar els articles en estoc.
Unitats venudes Hauran contactar amb aquells clients per a procedir a recomprar els articles afectats per aquesta mesura.
S'ha de reemborsar el 100% de l'import al client.
Es tracta d'un adaptador elèctric de viatge.
L'adaptador està format per diferents cossos que un cop acoblats formen l'adaptador per a diferents països.
Els principals incompliments de la norma son:
- Apartat 14.3; les clavilles dels adaptadors de viatge han d'estar enclavades contra la rotació.
També incompleix l'article 30.2 del Reglament 765/2008: el marcatge CE no està justificada.
-La part base és capaç d'albergar una clavilla de 10 ampers i de 16 ampers
- Els obturadors de la part base no són efectius i permeten la inserció d'una sola espiga quedant l'altra accessible
Bressol de fusta de faig i DM, amb un lateral mòbil i un fix, 4 rodes, dues amb fre, somier amb 3 posicions d'altura.
Aquesta irregularitat afecta una única fabricació els números de sèries de fabricació comencen per 1707 o 1708 (nombres visibles en una etiqueta situada al somier del bressol), importat per COTINFANT, SL
Per error de fabricació, es va produir una desviació de 3 mm en el procés de perforació dels quatre forats de les cantonades del somier.
Sent la distància correcta entre els centres dels forats i els extrems dels travessers de 30mm, en aquesta fabricació aquesta mesura va passar a 33mm.
La desviació total sumant els dos costats va ser de 6 mm.
Aquesta irregularitat provoca una inestabilitat en els suports que subjecten el somier, únicament quan aquest es situa en la posició de més avall, arribant a sortir de la seva posició un dels quatre suports que subjecten el somier, i en condicions molt particulars, fins a dos de els quatre suports del somier, amb la consegüent caiguda del somier.
Aquesta irregularitat afecta una única fabricació de data 23 de febrer de 2017 els números de sèries de fabricació comencen per 1707 o 1708 (números visibles en una etiqueta situada al somier del bressol.
Es tracta d'una notificació voluntària de productors.
L'empresa informa del següent: Un cop confirmada la irregularitat, vam procedir a informar immediatament sobre això a tots els nostres clients (minoristes, grans superfícies) via mail i telefònicament, perquè localitzessin les unitats servides d'aquesta sèrie de fabricació, tant les disponibles a estoc com les servides als consumidors.
Alhora, es va oferir una solució molt fàcil i ràpida consistent en enviar un joc de ferramentes de substitució compost per quatre suports de somier més llargs que compensen amb total garantia la desviació comentada anteriorment.
Publicació a la web de l'empresa i en revista especialitzada del sector de la puericultura.
Garlanda de 100 llums micro bombetes vermelles d'interior amb multifunció.
En el seu etiquetatge poden llegir-se les següents indicacions: 100 LLUM MINI ELA COMEDY MULTI-INTERMITENT.
S'han detectat uns incompliments que poden afectar la seguretat del producte. a
concret el producte incompleix els següents apartats:
- apartat 20.11.2: per no superar el cable l'assaig de tracció
- apartat 20.12 de protecció contra els xocs elèctrics
Una sentència del Tribunal de Justícia de la Unió Europea (TJUE) estableix que les persones consumidores poden reclamar aquelles despeses hipotecàries declarades abusives i cobrades indegudament, tret que la llei nacional prevegi el contrari.
En el cas de l'Estat espanyol, la banca hauria de tornar totes les despeses de notaria, registre, gestoria i taxació declarades abusives, tret de l'Impost d'Actes Jurídics Documentats.
A més, la sentència estableix que els jutges nacionals són competents per declarar abusives les clàusules d'obertura de la hipoteca, que permetien a les entitats financeres cobrar una comissió que en realitat no es correspon a cap servei.
Més informació: Text de la sentència del 16 de juliol de 2020.
L'objectiu és informar i acompanyar les persones consumidores que pateixin incidències relacionades amb els serveis contractats per a les vacances.
L'Agència Catalana del Consum (ACC), del Departament d'Empresa i Coneixement, inicia avui la campanya Aquest estiu, vagis on vagis, seguim al teu costat, que es difondrà fins al 14 d'agost a les xarxes socials i a l'Aeroport de Barcelona–El Prat.
L'objectiu és informar i acompanyar les persones consumidores que aquest estiu pateixin alguna incidència relacionada amb el transport aeri o amb qualsevol servei contractat per a les vacances, ja que les diverses mesures de contenció de la pandèmia provocada per la COVID-19 els poden afectar directament.
La campanya consta de 3 peces de vídeo, de 10 segons cada una, amb continguts relacionats amb el paper de l'ACC com a organisme de la Generalitat de Catalunya encarregat de la defensa i la difusió dels drets de les persones en l'àmbit del consum; les incidències en el transport aeri –especialment pel que fa a la cancel·lació de vols– i, en darrer lloc, l'etiquetatge i el preu dels productes destinats a la prevenció dels contagis per COVID-19, com ara mascaretes o gels.
Aquests continguts es difonen a les xarxes socials de l'Agència,, a Twitter, Facebook i Instagram i en el canal de YouTube youtube.com/consumcat.
A més, també s'emeten a les dues terminals de l'aeroport de Barcelona: a la Terminal 1 a través d'un circuit de 23 pantalles digitals (mupis) situades a l'àrea de sortides i del pont aeri, així com en una pantalla de grans dimensions situada al principi de la zona d'embarcaments; i en el cas de la Terminal 2, els vídeos es poden veure en un circuit de 13 pantalles digitals (mupis) localitzades a l'àrea de sortides.
La campanya preveu actuacions de control de l'etiquetatge, la publicitat, les característiques i els preus de productes com ara mascaretes o gels hidroalcohòlics
Durant les properes setmanes, la Inspecció de l'Agència Catalana del Consum durà a terme una campanya d'inspecció i control d'aspectes com ara l'etiquetatge, la publicitat, les característiques o els preus de productes que es consideren imprescindibles per a minimitzar els riscos de propagació de la malaltia COVID-19, com ara mascaretes EPI (equip de protecció individual), mascaretes higièniques, gels hidroalcohòlics o antisèptics de pell sana.
En el context actual de pandèmia provocada pel coronavirus, ha augmentat considerablement la demanda d'aquests productes que s'utilitzen per a prevenir possibles contagis i, durant l'estat d'alarma, s'han establert mesures perquè la ciutadania, a l'hora de comprar-los, disposi d'informació eficaç, veraç i suficient sobre les seves característiques essencials a través de l'etiquetatge.
A més, per tal de garantir-ne l'accés en condicions que evitin situacions abusives en el preu, s'han fixat imports màxims de venda al públic en el cas concret de les mascaretes quirúrgiques, els antisèptics de pell sana autoritzats per la Agència Espanyola del Medicament i Productes Sanitaris (AEMPS) i els gels i solucions hidroalcohòliques per a mans de naturalesa cosmètica autoritzades temporalment per l'AEMPS.
Els controls que realitzarà la Inspecció de consum sobre aquests productes destinats a les persones consumidores es faran, en una primera fase, sobre les vendes en línia i, posteriorment, es podran estendre a qualsevol tipus d'establiment obert al públic.
Els aspectes que es controlaran són:
En el cas concret de les vendes en línia, les botigues virtuals han d'indicar les informacions principals sobre les característiques de cada producte, el seu marcatge i el preu abans que la persona consumidora faci la compra.
A més, en el cas de les mascaretes higièniques cal indicar clarament que no són EPI ni un producte sanitari.
Pel que fa a la publicitat, no ha de contenir informació falsa o que pugui induir a error els consumidors.
En la comercialització de productes en el context de la COVID-19, alguns dels elements que poden provocar la inducció a error són, entre d'altres: les característiques principals del producte, els seus beneficis, la seva composició, el seu caràcter apropiat o els resultats que poden esperar-se de la seva utilització.
En cas que es detectin incompliments de la normativa, es requerirà a l'empresa comercialitzadora que els esmeni i, si el producte pot presentar riscos per a la salut o la seguretat de les persones consumidores, s'adoptaran mesures per a retirar-lo de la comercialització.
I quan hi hagi indicis d'infracció, s'iniciarà el procediment per obrir els expedients sancionadors corresponents.
Si es detecten incompliments pel que fa a l'etiquetatge i la conformitat dels EPI adreçats a professionals, se'n farà el trasllat a la Subdirecció General de Seguretat Industrial del departament d'Empresa i Coneixement.
El tancament de l'empresa no afecta els vols contractats amb la filial espanyola FLY LEVEL SL.
La companyia aèria LEVEL Europe, filial austríaca de la marca –que formava part del grup empresarial IAG (International Airlines Group) junt amb British Airways, Iberia i Vueling–, ha fet fallida i, per tant, ha aturat la seva activitat.
Cal destacar que els vols contractats amb la companyia FLY LEVEL SL –filial espanyola del grup IAG– no estan afectats per aquest tancament.
Per tant, si teniu vols reservats amb LEVEL, comproveu el nom de l'empresa que s'especifica en els vostres bitllets per assegurar-vos-en (el número dels vols de l'empresa que ha fet fallida comença amb "VK").
Si els vols formen part d'una viatge combinat, és a dir, un paquet turístic a preu tancat, adreceu-vos a l'empresa o agència de viatges amb la qual l'heu contractat.
Les persones afectades pel tancament de LEVEL Europe GmbH (amb índex de registre d'empreses FN 482069a), podeu presentar la vostra reclamació en el procediment concursal amb número d'expedient 36 S 54 / 20p, fins al 28 d'agost de 2020, fent servir aquest formulari.
El jutjat d'insolvència competent és:
Tingueu en compte que per a presentar una demanda en procediment concursal davant el jutjat, caldrà que pagueu una taxa de 23€.
Aquesta taxa judicial s'ha de pagar en el compte següent de PSK Postsparkasse:
A banda, també podeu contactar amb l'emissor de la targeta de crèdit o dèbit amb la qual vau pagar –o bé amb la plataforma de pagament (PayPal, etc.)–, per informar-vos si encara sou dins del termini per demanar el retrocés del pagament.
La directora de l'Agència Catalana del Consum, Montserrat Ribera, ha lliurat avui els premis de la 12a edició del concurs escolar sobre consum responsable Consumópolis als grups d'alumnes que han resultat guanyadors en la fase autonòmica.
L'acte ha tingut lloc a la sala d'actes del Centre d'Estudis Jurídics i Formació Especialitzada a Barcelona, amb l'assistència dels guanyadors i els seus professors.
En l'edició d'enguany, dedicada a l'ús responsable d'Internet i de les TIC (Tecnologies de la Informació i la Comunicació) des del punt de vista del consum, hi han participat 1.330 alumnes de centres educatius d'arreu de Catalunya, agrupats en 266 equips, una xifra que duplica els participants de l'any passat.
[Notícia completa i guanyadors, a la Nota de premsa].
Si voleu queixar-vos per un mal servei o bé denunciar uns fets que poden suposar una infracció de la normativa de consum, demaneu els fulls oficials de queixa, reclamació i denúncia en el mateix establiment, per deixar-ne constància escrita, o bé presenteu la queixa o la denúncia directament en un servei públic de consum ( cerqueu la vostra oficina de consum ) o amb el formulari en línia de l'Agència Catalana del Consum.
Si useu el formulari en línia, marqueu correctament l'opció de qui fa la queixa o la denúncia (persona / empresa o professional / entitat o organisme) i tingueu en compte que el formulari només funciona amb els navegadors següents:
Per adreçar-nos una consulta és important que marqueu correctament l'opció de qui la fa (persona / empresa o professional / entitat o organisme) i, sempre que sigui possible, indiqueu un número de telèfon de contacte.
A més, cal que tingueu en compte que el formulari funciona només amb els navegadors següents:
Si ho preferiu, podeu fer la vostra consulta trucant al Telèfon d'Atenció Ciutadana de la Generalitat de Catalunya (012).
La Llei 24/2015, de mesures urgents per afrontar l'emergència en l'àmbit de l'habitatge i la pobresa energètica, estableix la protecció de les persones i les unitats familiars en situació de risc d'exclusió residencial, davant dels talls de subministraments que puguin acordar les companyies subministradores d'aigua potable, d'electricitat i de gas per manca de pagament.
Per tant, les empreses distribuïdores no poden interrompre els subministraments a les persones o les famílies en situació de risc d'exclusió residencial, sense haver sol·licitat prèviament un informe als serveis socials.
La Llei 24/2015 és d'aplicació directa pel que fa a la pobresa energètica i en l'article 6.4 diu:
El Reial Decret 897/2017 regula la figura del consumidor vulnerable, el bo social i altres mesures de protecció per als consumidors domèstics d'energia elèctrica.
El Reial Decret esmentat contempla uns descomptes que han de fer les empreses comercialitzadores de referència de subministrament elèctric als consumidors en situació de vulnerabilitat econòmica, en funció del seu nivell d'ingressos i del compliment de determinats requisits.
Aquests descomptes oscil·len entre el 25% i el 40% de l'import de la potència i el consum.
Per a més informació, podeu adreçar-vos a les oficines de les empreses de subministrament elèctric o bé consultar el seus llocs web.
La Comissió Europea ha presentat el 29 de gener de 2018 el nou Observatori per a la pobresa energètica de la UE.
Prop del 9% de la població europea ha de lluitar per arribar a nivells d'escalfor adequats.
L'Observatori té l'objectiu de donar suport a la presa de decisions informada en l'àmbit local, regional i nacional mitjançant l'ús d'un recurs de fàcil accés i fàcil utilització que difondrà el compromís públic en la qüestió relativa a la pobresa energètica, així com la difusió d'informació i bones pràctiques entre els actors públics i privats.
La conscienciació sobre la pobresa energètica està augmentant a Europa i ha estat identificada com una prioritat política en el paquet d'iniciatives "Energia neta per a tota la ciutadania europea" de la Comissió Europea.
La Comissió va proposar establir una definició comuna i va requerir els Estats membres el control de les xifres per comunicar-les-hi posteriorment.
Es tracta d' una part integrant de la implementació del Principi 20 del Pilar europeu de drets socials i una de les mesures d'habilitació que s'està implementant per donar suport a una transició adequada i socialment justa cap a l'energia neta.
La Generalitat de Catalunya, en col·laboració amb l'Associació Catalana de Celíacs, promou un pacte de col·laboració que té per objectiu millorar la informació de l'etiquetatge dels productes alimentaris.
Com a conseqüència d'aquest pacte, la Generalitat ha registrat un model d'etiqueta que permet identificar d'una manera gràfica si l'aliment és apte per a celíacs.
En el cas que el producte sigui apte per a celíacs, s'ha d'utilitzar un dels dos distintius següents, en funció de l'espai i d'altres circumstàncies, és a dir, el símbol de l'espiga barrada o aquest mateix símbol acompanyat de la llegenda: "Apte per a celíacs".
Per a la utilització dels distintius del pacte, els productes han de tenir una quantitat de gluten igual o inferior a 20mg/kg, d'acord amb l'establert al nou Reglament d'execució (UE) 828/2014, de 30 de juliol, relatiu als requisits per a la transmissió d'informació a les persones consumidores sobre l'absència o la presència reduïda de gluten als aliments.
L'ús dels distintius pot anar acompanyat d'un cartell d'informació general amb el mateix contingut i símbols del pacte.
Les empreses signatàries posaran a disposició dels establiments comercials minoristes que venguin els seus productes aquest cartell d'informació general, a fi de millorar la informació envers les persones consumidores: Cartell per a establiments que disposen de productes aptes per a celíacs
Diverses empreses de producció o distribució d'aliments ja han signat el conveni d'adhesió a aquest pacte, amb el qual es comprometen a incloure en els seus productes la informació esmentada:
En compliment de l'establert a la Llei orgànica 15/1999, de 13 de desembre, de protecció de dades de caràcter personal, us informem que les dades personals que consigneu en aquest formulari seran tractades en un fitxer de dades titularitat de l'Agència Catalana del Consum, amb la finalitat de gestionar la vostra subscripció al portal consumTV, i assegurar-ne la confidencialitat i la seguretat.
Els titulars de les dades podeu exercir els drets d'accés, rectificació, cancel·lació i oposició davant l'Agència Catalana del Consum (C. de Pamplona, 113, 08018 Barcelona).